2018. gada 24. aprīlī Noteikumi Nr. 236

Rīgā (prot. Nr. 21 28. §)

**Grozījumi Ministru kabineta 2016. gada 20. decembra noteikumos Nr. 859 "Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi"**

Izdoti saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu

Izdarīt Ministru kabineta 2016. gada 20. decembra noteikumos Nr. 859 "Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi" (Latvijas Vēstnesis, 2016, 251. nr.) šādus grozījumus:

1. Izteikt 5. punktu šādā redakcijā:

"5. Pasākumu īsteno ierobežotas projektu iesniegumu atlases veidā trijās projektu iesniegumu atlases kārtās."

2. Izteikt 7. punktu šādā redakcijā:

"7. Pasākuma īstenošanai plānotais kopējais attiecināmais finansējums ir vismaz 19 993 484 *euro*, tai skaitā Eiropas Savienības Kohēzijas fonda finansējums – 16 994 460 *euro* un nacionālais finansējums, ko veido privātais un valsts budžeta finansējums, – vismaz 2 999 024 *euro*."

3. Papildināt noteikumus ar 7.1 punktu šādā redakcijā:

"7.1 Pasākuma īstenošanai plānotais finansējuma sadalījums pa atlases kārtām ir šāds:

7.11. pirmās atlases kārtas ietvaros pieejamais finansējums ir vismaz 13 949 684 *euro*, tai skaitā Kohēzijas fonda finansējums – 11 857 231 *euro* un nacionālais finansējums, ko veido privātais un valsts budžeta finansējums, – vismaz 2 092 453 *euro*;

7.12. otrās atlases kārtas ietvaros pieejamais finansējums ir ne mazāks kā 3 350 000 *euro*, tai skaitā Kohēzijas fonda finansējums – 2 847 500 *euro* un valsts budžeta finansējums – vismaz 502 500 *euro*;

7.13. trešās atlases kārtas ietvaros plānotais finansējums ir vismaz 1 569 289 *euro*, tai skaitā Kohēzijas fonda finansējums – 1 333 895 *euro* un valsts budžeta finansējums – vismaz 235 394 *euro*."

4. Izteikt 8. punktu šādā redakcijā:

"8. Pasākuma īstenošanai pieejamais kopējais attiecināmais finansējums līdz 2018. gada 31. decembrim, lai slēgtu līgumu vai vienošanos un īstenotu pirmās un otrās projektu iesniegumu atlases kārtas projektus, ir vismaz 17 299 684 *euro*, tai skaitā Eiropas Savienības Kohēzijas fonda finansējums – 14 704 731 *euro* un nacionālais finansējums, ko veido privātais un valsts budžeta finansējums, – vismaz 2 594 953 *euro*. Šo noteikumu 12.2. apakšpunktā minētajam projekta iesniedzējam pieejamais kopējais attiecināmais finansējums līdz 2018. gada 31. decembrim, lai slēgtu līgumu par pirmās projektu iesniegumu atlases kārtas projektu, ir vismaz 6 955 282 *euro*, tai skaitā Eiropas Savienības Kohēzijas fonda finansējums – 5 911 990 *euro* un valsts budžeta finansējums – vismaz 1 043 292 *euro,* bet par otrās projektu iesniegumu atlases kārtas projektu – vismaz 3 350 000 *euro*, tai skaitā Eiropas Savienības Kohēzijas fonda finansējums – 2 847 500 *euro* un valsts budžeta finansējums – vismaz 502 500 *euro*."

5. Aizstāt 10. punktā skaitli un vārdu "3. punktā" ar skaitli un vārdu "4. punktā".

6. Izteikt 12.2. apakšpunktu šādā redakcijā:

"12.2. valsts kapitālsabiedrība, kurai ir deleģēti valsts pārvaldes uzdevumi valsts vides monitoringa veikšanai un vienotas vides informācijas sistēmas veidošanā un attīstībā, – Latvijas Vides, ģeoloģijas un meteoroloģijas centrs."

7. Izteikt 13. punktu šādā redakcijā:

"13. Šo noteikumu 12.1. apakšpunktā minētais projekta iesniedzējs veic šo noteikumu 21.1., 21.2. un 21.3. apakšpunktā minētās atbalstāmās darbības, bet šo noteikumu 12.2. apakšpunktā minētais projekta iesniedzējs – šo noteikumu 21.1. un 21.4. apakšpunktā minētās darbības."

8. Papildināt noteikumus ar 14.1 punktu šādā redakcijā:

"14.1 Šo noteikumu 12.2. apakšpunktā minētais projekta iesniedzējs sadarbības partnera statusā var piesaistīt valsts vienotā ģeotelpiskās informācijas portāla uzturētāju – Valsts reģionālās attīstības aģentūru – šo noteikumu 21.4. apakšpunktā minētās atbalstāmās darbības īstenošanai."

9. Papildināt 18. punktu aiz vārda "iekārtas" ar vārdiem "un izveidotās informācijas sistēmas".

10. Papildināt noteikumus ar 21.4. apakšpunktu šādā redakcijā:

"21.4. pasākumi valsts vides monitoringa un citu vides datu apstrādei un uzglabāšanas infrastruktūras pilnveidošanai."

11. Izteikt 23.5. apakšpunktu šādā redakcijā:

"23.5. šādas ar informācijas un komunikācijas tehnoloģijām saistītas izmaksas:

* + 1. digitāla kartogrāfiskā materiāla un datu iegādes izmaksas;
    2. sērijveida programmatūras iegādes izmaksas, tai skaitā licenču atjauninājumu izmaksas licenču darbības periodā, kas nepārsniedz piecus gadus;
    3. informācijas resursu digitalizācijas izmaksas;
    4. datu importa un migrācijas veikšanas izmaksas;
    5. informācijas sistēmas (transformācijas modeļu un datu kopas attēlošanas programmatūras) izstrādes un testēšanas izmaksas;
    6. informācijas sistēmas konfigurēšanas izmaksas;
    7. serveru tehnikas un tās uzstādīšanai nepieciešamās infrastruktūras iegādes izmaksas valsts vienotajam ģeotelpiskās informācijas portāla uzturētājam;
    8. datu masīvu iekārtas iegādes izmaksas;".

12. Izteikt 23.8. un 23.9. apakšpunktu šādā redakcijā:

"23.8. atlīdzības izmaksas projekta īstenošanā iesaistītajam personālam, kas projektā tiek nodarbināts vismaz 30 procentu apmērā no darba laika, tai skaitā valsts sociālās apdrošināšanas obligātās iemaksas šo noteikumu 21.1., 21.2. un 21.3. apakšpunktā minētajām atbalstāmajām darbībām, nepārsniedzot 1 procentu no šo noteikumu 23.1., 23.2., 23.3., 23.4., 23.5., 23.6. un 23.7. apakšpunktā minētajām izmaksām, bet šo noteikumu 21.4. apakšpunktā minētajai atbalstāmajai darbībai – 12 procentus no šo noteikumu 23.5. apakšpunktā minētajām izmaksām;

23.9. atlīdzības izmaksas projekta vadības personālam, kas projektā tiek nodarbināts vismaz 30 procentu apmērā no darba laika, pirmajā projektu iesniegumu atlases kārtā nepārsniedzot 56 580 *euro* gadā, bet otrajā un trešajā projektu iesniegumu atlases kārtā – 24 426 *euro* gadā, pieskaitot 0,64 % no projekta tiešajām attiecināmajām izmaksām un neieskaitot tiešās projekta vadības personāla izmaksas;".

13. Papildināt noteikumus ar 23.1 punktu šādā redakcijā:

"23.1Šo noteikumu 23.5.3., 23.5.4., 23.5.5., 23.5.6., 23.5.7. un 23.5.8. apakšpunktā minētās izmaksas piemēro šo noteikumu 21.4. apakšpunktā minētās atbalstāmās darbības īstenošanai."

14. Izteikt 24. punktu šādā redakcijā:

"24. Šo noteikumu 23.6. un 23.7. apakšpunktā minētās attiecināmās izmaksas piemēro šo noteikumu 21.3. apakšpunktā minētās atbalstāmās darbības īstenošanai. Šo noteikumu 23.2., 23.4. un 23.5. apakšpunktā minētās izmaksas nepiemēro šo noteikumu 21.3. apakšpunktā minētās atbalstāmās darbības īstenošanai, šo noteikumu 23.1., 23.2., 23.3., 23.4., 23.6. un 23.7. apakšpunktā minētās izmaksas nepiemēro šo noteikumu 21.4. apakšpunktā minētās atbalstāmās darbības īstenošanai."

15. Izteikt 31. punktu šādā redakcijā:

"31. Projekta izmaksas ir attiecināmas no dienas, kad ar šo noteikumu 12.1. un 12.2. apakšpunktā minēto projekta iesniedzēju ir noslēgts līgums vai vienošanās, bet otrās projektu iesniegumu atlases kārtas projektam – no 2018. gada 1. jūnija."

16. Izteikt 32. punktu šādā redakcijā:

"32. Pasākuma ietvaros projektu īsteno četru gadu laikā saskaņā ar līgumu vai vienošanos, bet ne ilgāk kā līdz 2022. gada 31. decembrim, izņemot šo noteikumu 21.4. apakšpunktā minētās atbalstāmās darbības ietvaros veicamos uzdevumus vides informācijas sistēmā publicējamo datu kopu sagatavošanai meklēšanas, lejupielādes un skatīšanās pakalpojumu nodrošināšanai, ko īsteno ne ilgāk kā līdz 2019. gada 31. decembrim."

17. Izteikt pielikumu šādā redakcijā:

"Pielikums

Ministru kabineta

2016. gada 20. decembra

noteikumiem Nr. 859

**Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" projektu iesniegumu saraksts**

|  |  |  |  |  |  |
| --- | --- | --- | --- | --- | --- |
| Nr.  p. k. | Projekta iesniedzējs | Atbalstāmā darbība | Maksimālais Eiropas Savienības Kohēzijas fonda finansējums(*euro*) | Sasniedzamie uzraudzības rādītāji | |
| Projektu īstenošanai līdz 2018. gada 31. decembrim pieejamais finansējums | | | | | |
| Pirmā projektu iesniegumu atlases kārta | | | | | |
| 1. | Latvijas vides aizsardzības fonda administrācija | 1.1. Pasākumi vides kontroles veikšanai  1.2. Pasākumi ūdeņu, zemes un bioloģiskās daudzveidības monitoringa programmās noteikto uzdevumu īstenošanai  1.3. Nacionālas nozīmes vides informācijas un izglītības centru infrastruktūras pilnveidošana | 5 945 241 | Projekta rezultāta rādītājs:  vides monitoringa vietu skaits, kurās tiek veikts vides monitorings atbilstoši normatīvajiem aktiem, kas attiecas uz vides monitoringu, – vismaz 6  Projekta iznākuma rādītājs:  vides monitoringa programmu skaits, kuras īstenotas atbilstoši normatīvajiem aktiem, kas attiecas uz vides monitoringu, – 3  Projekta specifiskais iznākuma rādītājs:  izveidota un attīstīta sabiedrības vides apziņas veicināšanas infrastruktūra 3 nacionālas nozīmes vides izglītības un informācijas centros | |
| 2. | Latvijas Vides, ģeoloģijas un meteoroloģijas centrs | Pasākumi gaisa un klimata pārmaiņu, ūdeņu monitoringa programmās noteikto uzdevumu īstenošanai | 5 911 990 | Projekta rezultāta rādītājs:  vides monitoringa vietu skaits, kurās tiek veikts vides monitorings atbilstoši normatīvajiem aktiem, kas attiecas uz vides monitoringu, – vismaz 106  Projekta iznākuma rādītājs:  vides monitoringa programmu skaits, kurās veikti uzlabojumi un nodrošināta atbilstība normatīvajiem aktiem, kas attiecas uz vides monitoringu, – 2 | |
| Otrā projektu iesniegumu atlases kārta | | | | | |
| 3. | Latvijas Vides, ģeoloģijas un meteoroloģijas centrs | Pasākumi valsts vides monitoringa un citu vides datu apstrādei un uzglabāšanas infrastruktūras pilnveidošanai | 2 847 500 | Projekta iznākuma rādītājs:  vides monitoringa programmu skaits, kurās veikti uzlabojumi un nodrošināta atbilstība normatīvajiem aktiem, kas attiecas uz vides monitoringu, – 3 | |
| Projekta īstenošanai pēc 2018. gada 31. decembra pieejamais finansējums, ja saņemts Eiropas Komisijas pozitīvs lēmums par snieguma ietvara izpildi | | | | | |
| Trešā projektu iesniegumu atlases kārta | | | | | |
| 4. | Latvijas Vides, ģeoloģijas un meteoroloģijas centrs | Papildu pasākumi ūdeņu monitoringa programmā noteikto uzdevumu īstenošanai | 1 333 895 | | Projekta rezultāta rādītājs:  vides monitoringa vietu skaits, kurās tiek veikts vides monitorings atbilstoši normatīvajiem aktiem, kas attiecas uz vides monitoringu, – vismaz 77  Projekta iznākuma rādītājs:  vides monitoringa programmu skaits, kurās veikti uzlabojumi un nodrošināta atbilstība normatīvajiem aktiem, kas attiecas uz vides monitoringu, – 1" |

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards